03/07/2018 | Administración LocalMunicipal
As Pontes de García Rodríguez
Secretaría
Bases para o nomeamento como funcionarios interinos de dous socorristas e establecemento dunha lista de espera aos efectos previstos

O concelleiro-delegado da Área de Réxime Interno e Recursos Humanos, ditou a resolución número 923/2018, do 27 de xuño, que é do seguinte teor literal: Subvención concedida ao concello pola Excma Deputación Provincial en relación coa contratación de socorristas. Consta Informe do Técnico de Administración Xeral. Consta Informe sobre excepcionalidade, necesidade urxente e inaprazable e sector esencial. Consta Informe emitido pola Intervención Municipal. Respecto da aprobación do Programa temporal, consta o correspondente Decreto 844/2018, do Concelleiro Delegado de Réxime Interno e Recursos Humanos ( Expediente: 2018/X999/001348). -Lei 7/1985, do 2 de abril, reguladora das bases do réxime local -Lei 5/1997, do 22 de xullo, de Administración local de Galicia -Texto refundido das disposicións legais vixentes en materia de réxime local, aprobado por Real decreto lexislativo 781/1986, do 18 de abril. -Lei 30/1984, do 2 de agosto, de medidas para a reforma da función pública - Texto refundido da Lei do Estatuto Básico do empregado público. (RDLexislativo 5/2015, de 30 de outubro) (EBEP) - Lei 2/2015, do 29 de abril, do emprego público de Galicia - Decreto de delegación de funcións no concelleiro-delegado da Area de Réxime Interno e Recursos Humanos (1251/2015) complementado polo Decreto 2438/2015, de 23 de decembro - Decreto 916/2018, de 26 de xuño, de aprobación das Bases da Convocatoria, no que se advirten diversos erros que se solventan mediante a presente Resolución. Por iso resolvo o seguinte: 1º) Deixar sen efecto o Decreto n.º 916/2018, de 26 de xuño 2º ) A aprobación das seguintes Bases: 1.- Obxecto da convocatoria: O obxecto da presente convocatoria é o nomeamento de: DOUS SOCORRISTAS durante o prazo de tres meses.2.- Período e modalidade de adscripción: En consonancia coas Bases da Convocatoria da subvención concedida pola Excma Deputación Provincial da Coruña, o período de prestación de servizos será de tres meses. Existe expediente número 2018/X999/001348, de aprobación dun programa de carácter temporal. Foi aprobado a medio de Decreto do concelleiro Delegado de data 13/06/2018. No mesmo refréxase a modalidade de adscripción: Funcionario interino por programa (artigo 10.1. c do texto refundido da Lei do estatuto básico do empregado público, aprobado polo Real decreto lexislativo 5/2015, do 30 de outubro). Escala de Administración Especial, Subescala de Servizos Especiais, Denonimación: Socorrista.3.- Sistema de provisión: Concurso-Oposición 4.- Retribucións: Salario correspondente ao Grupo C2. Complemento de destino 18 a) Ser de nacionalidade española ou dun estado membro da Unión Europea. b) Ter cumpridos os 16 anos de idade e non exceder da idade máxima de xubilación. c) Posui-la titulación seguinte: graduado en Educación Secundaria (ESO) ou equivalente. d) Estar inscrito no Rexistro Profesional de Socorristas Acuáticos de Galicia (categoría: espazos acuáticos naturais). Calquera outra titulación recollida no artigo 6 do Decreto 104/2012, de 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia (DOG n.º 67 de 09/04/2012) modificado polo Decreto 35/2017, do 30 de marzo (DOG num 69, de 7/04/2017), polo que se modifica o Decreto 104/2012, do 16 de marzo, polo que se fixa a formación mínima dos socorristas acuáticos e se crea e se regula o Rexistro Profesional de Socorristas Acuáticos de Galicia. e) Non padecer enfermidade ou eiva física que impida o normal exercicio da función. f) Non estar incurso en causa de incapacidade ou incompatibilidade que determine a lexislación vixente. g) Non ter sido separado mediante expediente disciplinario do servicio do Estado, Comunidade Autónoma ou Administración Local, nin atoparse inhabilitado para o exercicio das funcións públicas. Tódolos requisitos anteriores deberán terse no momento de remata-lo prazo de admisión de solicitudes e conservarse polo menos ata a data de formalización do contrato.6.1) As solicitudes, ás que se achegará a documentación xustificativa dos méritos que se valoran na convocatoria, así como a titulación correspondente á lingua galega, de ser o caso, e nas que se declarará o cumprimento das condicións establecidas, será dirixida ao Rexistro Xeral do Concello no prazo de cinco días naturais, contados desde o seguinte ao do anuncio da convocatoria no BOP. O horario de presentación no rexistro do concello é de luns a venres de 8:30 a 14:00 horas. Tamén se poderán presentar do xeito especificado no artigo 16 da Lei 39/2015, do 1 de outubro, do procedemento administrativo común das administracións públicas (LPACAP). O modelo de solicitude publicarase na páxina web do concello, xunto coa convocatoria, ésta a efectos informativos. Achegarase documentación xustificativa dos traballos efectivamente realizados, que pode incluir a vida laboral, pero que por sí mesma non acredita a índole dos mesmos. Para que o Tribunal poida valorar dita fase esíxese certificado de servizos no caso da Administración e documento semellante no caso da empresa privada.6.2).- Rematado o prazo de presentación de instancias, o concelleiro -delegado da Área de Réxime Interno e Recursos Humanos ditará resolución, no prazo de cinco días, que se publicará no Taboleiro de Edictos do concello e na páxina web, declarando aprobada a lista provisional de admitidos/as e excluídos/as, con indicación, se é o caso, das causas de exclusión e outorgando o prazo improrrogable de 10 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do artigo 68.1 da LPACAP. De non existir persoas excluídas, aprobarase con carácter definitivo a lista de admitidos.6.3) Transcorrido o prazo de emenda de defectos, o concelleiro-delegado da Área de Réxime Interno e Recursos Humanos declarará aprobada a lista definitiva de admitidos e excluídos, que se publicará no taboleiro de edictos do Concello e na páxina web do mesmo. Na citada resolución fixarase o lugar, data e hora de realización do primeiro exercicio e establecerase a composición do Tribunal Cualificador.7.- Tribunal: Estará formado por un presidente, tres vogais, e un secretario, cos seus respectivos suplentes, e serán designados polo concelleiro de Área de entre funcionarios de carreira ou persoal laboral fixo. O secretario deberá ser funcionario de carreira. No caso de que non poida asistir o presidente, nin o seu suplente, asumirá tal condición o vogal de maior idade. De non poder asistir o secretario, nin o seu suplente, fará as súas veces o vogal de menor idade, sempre que sexa funcionario. Na designación procurarase unha composición equilibrada entre mulleres e homes Todos os membros do Tribunal terán voz e voto e poderánse nomear asesores cando se considere oportuno e/ou necesario.8. a) Proba práctica eliminatoria que terá o seguinte contido: - 300 metros nado libre. Tempo máximo a empregar: 8 minutos - 50 metros nado libre con material auxiliar máis 50 metros con remolque de compañeiro. Tempo máximo a empregar: 3 minutos e 30 segundos. Serán eliminados os aspirantes que non culminen a proba no tempo establecido, cunha puntuación total máxima da proba de 20 puntos, en función do tempo empregado. Fase de concurso: 8. b.1 Servizos prestados: Servizos prestados como socorrista nalgún servizo de praias: 0,2 ptos/mes ata un máximo de 1,5 puntos.8. b.2 Cursos: A) Cursos de protección civil, socorrismo e primeiros auxilios, impartidos por entidades oficiais: Ata 20 horas/curso: 0,2 ptos. - De 21 ata 50 horas/curso: 0,5 ptos. - De máis de 50 horas/curso: 1 punto B) - Cursos de Buceo e submarinismo, impartidos por entidades oficiais: Ata 20 horas/curso: 0,2 ptos. - De 21 ata 50 horas/curso: 0,5 ptos. - De máis de 50 horas/curso: 1 punto A puntuación máxima do apartado 8. b.2 será de 4 puntos.8. c) Lingua Galega: Para os aspirantes que non teñan acreditado a superación do Celga 3 ou equivalente, celebraráse unha proba de traducción directa ou inversa dun texto. A proba terá unha duración máxima de quince minutos, sendo cualificada como “apto” ou “non apto”. Os aspirantes serán convocados expresamente para a celebración da mesma.9.- Proposta de nomeamento e Lista de espera: Cos aspirantes que obteñan a maior puntuación, o Tribunal fará proposta de nomeamento ao órgano competente. Elaborarase unha lista de espera, por orde decrecente de puntuación, cos/as aspirantes que o Tribunal determine en función da puntuación obtida. Esta lista provoca a anulación de calquera lista de espera vixente para este servizo e categoría e permanecerá vixente durante o prazo de tres (3) anos, ampliable a catro (4) desde o primeiro nomeamento que se produza, sen prexuízo da posibilidade de deixala sen efecto anticipadamente -sempre que teña transcorrido un ano de vixencia, como mínimo- con outro proceso selectivo para establecer unha nova lista. Así, pois, tanto os aspirantes declarados aprobados e propostos para o nomeamento (que se incorporarán no presente exercicio económico) coma os non declarados aprobados, (pero que teñan superado o proceso), por superar o número de prazas (Dúas) formarán unha única lista que funcionará do xeito descrito.1.- Os chamamentos dos/as aspirantes efectuaranse pola orde na que estes/as figura na lista de substitución. Os chamamentos efectuaranse mediante chamada telefónica e correo electrónico. Realizarase un máximo de tres chamadas entre as 8:00 e as 15:00 horas, mediando entre elas un mínimo de dúas horas. Se no se tivera resposta en ningunha das tres chamadas, considerarase realizado o chamamento. A realización dos chamamentos na forma indicada, requirirá que os/as aspirantes teñan facilitado nas súas solicitudes de participación no proceso, ou en comunicación posterior presentada no rexistro municipal, os datos correctos necesarios (numero/os de teléfono e dirección de correo electrónico). 2.- A aceptación da oferta, efectuarase mediante chamada telefónica ao Servizo de Persoal do Concello das Pontes de García Rodríguez, antes das 14:00 horas do primeiro día hábil seguinte ao do chamamento. Transcorrido dito prazo sen que se produza a aceptación, entenderase rechazada. A funcionaria/o que os realice, fará constar mediante dilixencia a realización e resultado obtido dos chamamentos efectuados. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado no chegue a formalizar o nomeamento, será substituído polo seguinte na orde de puntuación da lista de espera, segundo a orde de puntuación acadada. Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para o que son chamados finaliza, retornarán ao posto que novamente lles corresponda na lista. Os integrantes da bolsa de traballo que, sendo convocados para facer efectiva o nomeamento, non se presentaran ou renunciaran a esta sen causa xustificada, ou que renunciasen a continuar desempeñando un posto para o que fosen nomeados, pasarán a ocupar a derradeira posición na lista. No caso de ser convocados por segunda vez e non atender o requirimento, serán expulsados da lista mediante resolución do concelleiro delegado.3.- Considerarase como causa xustificada para a renuncia ao chamamento, as seguintes: a) Baixa por maternidade. b) Hospitalización ou doenza grave, debidamente acreditada. c) Estar traballando no Concello das Pontes como funcionario interino ou como contratado laboral. d) Ser beneficiario dunha prestación recoñecida pola Seguridade Social (maternidade, paternidade, risco durante o embarazo, etc). A publicidade da convocatoria realizarase do xeito especificado na Base 5. A data, lugar e hora de realización das probas publicarase na páxina web do concello- 11.- Presentación da documentación.- Os aspirantes seleccionados deberán presentar a documentación acreditativa do cumprimento das condicións esixidas na Base número 5, no prazo de tres días hábiles, a contar desde a publicación da lista coa puntuación final. Cumpridos os anteriores requisitos, polo concelleiro de Área procederase a acordar o correspondente nomeamento. No caso das persoas integrantes da lista de espera, o prazo de tres días hábiles comezará a contar dende o chamamento. Contra as cualificacións de cada exercicio efectuado polo Tribunal poderán reclamar os interesados perante éste no prazo dos tres días seguintes ao de seren publicados. Contra a proposta de aprobados, publicación de lista de espera, etc. efectuada polo órgano de selección, poderá interpoñerse o recurso de alzada regulado na Lei 39/2015 (LPACAP), no prazo dun mes, perante o concelleiro-delegado da Área de Réxime Interno e Recursos Humanos. Contra a Resolución do concelleiro-delegado de contratación do aspirante seleccionado, lista de espera, etc., cabe interpor recurso potestativo de reposición perante o dito concelleiro no prazo dun mes; ou, directamente, recurso contencioso-administrativo, no prazo de dous meses, diante do Xulgado do Contencioso-Administrativo N.º 1 de Ferrol ou, á súa elección, o Xulgado da circunscrición na que teña o seu domicilio o demandante. As presentes bases poderán ser impugnadas polos interesados nos casos e na forma previstos na Lei 39/2015 (LPACAP)” As Pontes de García Rodríguez, 28 de xuño de 2018 O concelleiro delegado da Área de Réxime Interno e Recursos Humanos Asdo: José Alén Alvarez